K2-136 b

K2-136 b (taip pat K2-136 A b, EPIC 247589423 b, LP 358-348 b) – egzoplaneta, skriejanti apie K spektrinės klasės žvaigždę K2-136 A (viena iš dvinarės žvaigždės komponenčių), esančią Tauro žvaigždyne, Hiadų spiečiuje.Mann A.; et al. (2017). „Zodiacal Exoplanets in Time (ZEIT). VI. A Three-planet System in the Hyades Cluster Including an Earth-sized Planet“. The Astronomical Journal 155 (1). arXiv:1709.10328. doi:10.3847/1538-3881/aa9791. Nuo Saulės sistemos nutolusi apie 193,7 šviesmečio (59,4 parseko).„K2-136 b“. ExoKyoto. Nuoroda tikrinta 2020-09-15.

K2-136 b – Žemės tipo planeta, jos dydis artimas Žemės dydžiui. Planetos masė siekia 0,937 Žemės masės, o spindulys – apytikriai 0,99 Žemės spindulio.„K2-136 b“. NASA Exoplanet Exploration. Nuoroda tikrinta 2020-09-15. Apie savo žvaigždę ši egzoplaneta apskrieja per ~7,98 paros, jos orbitos ekscentricitetas – 0,1 (-0,07 +0,19).„Planet K2-136 A b“. The Extrasolar Planets Encyclopaedia. Nuoroda tikrinta 2020-09-15. K2-136 b skrieja per arti savo žvaigždės, kad patektų į K2-136 sistemos gyvybės zoną. Temperatūra šioje planetoje siekia apie 553 K.

Apie K2-136 b atradimą pranešta 2017 m. Planeta aptikta tranzitų metodu. Be K2-136 b, K2-136 sistemoje atrastos dar dvi planetos – K2-136 c bei K2-136 d (2020 m. duomenimis).„K2-136 b“. Open Exoplanet Catalogue. Nuoroda tikrinta 2020-09-15.

 Šaltiniai 

Kategorija:Egzoplanetos